section_heading: Obožavatelji
paragraph_text: Kako se krug obožavatelja serije polako razvijao iz manjih grupa u svjetski fenomen,<ref> digitalne telekomunikacije počele su dolaziti do izražaja. Prema New York Timesu "ovo je možda bila prva televizijska serija u povijesti koja je rast svoje publike mogla zahvaliti internetu". Mulder i Scully često su komunicirali mobitelima, e-mailom s tajnim doušnicima koji su činili okosnice epizoda Colony i Anasazi, a The Lone Gunmen su bili poklonici Interneta već 1994. godine. Mnogi obožavatelji Dosjea-X imali su pristup internetu. Uskoro su obožavatelji prozvani nadimkom X-Philes te u međusobnoj online korespondenciji razglabali o epizodama serije na neslužbenim stranicama, stvarali razne zajednice s drugim obožavateljima diljem svijeta